
Tämä kirja on omistettu kaikille ahdistuksesta


&


naisongelmista kärsiville ongelma nuorille


Käännä syvimmät heikkoutesi omaksi vahvuudeksi!









Kirjan idea syntyi Espanjan aurinkorannikolla meidän lomamme aikana.


Ensimmäisen illan jälkeen, naisten lähdettyä aamulla kotiin, menimme istumaan meren rannalle ja aloimme krapulassa pohtimaan elämän syvintä tarkoitusta. Keskustelumme kääntyivät nopeasti siihen, miten voisi elää elämää täysillä, unohtaen huolet ja murheet, jotka usein aiheuttavat ahdistusta.


Stressi, tuo modernin elämän väistämätön seuralainen, oli usein läsnä arjessamme.


Ymmärsimme, että stressillinen elämä on kuin näkymätön "cockblock", joka estää meitä saavuttamasta todellista onnea ja tyytyväisyyttä. Huomasimme, että tämän esteen voittaminen vaatii tietoista pyrkimystä ja muutosta elämänasenteessa.


Halusimme löytää keinot, joiden avulla voisimme vähentää stressiä ja elää vapaammin ja onnellisemmin.


Tämä kirja on tulosta näistä pohdinnoista ja keskusteluista. Se on kokoelma ajatuksia, harjoituksia ja käytännön vinkkejä, joiden avulla kuka tahansa voi pyrkiä kohti stressittömämpää ja merkityksellisempää elämää.


Kirja toimii jonkinlaisena oppaana ihmisille, joilla ei ole ollut normaalia perhe kasvatusta tai kärsivät hukassa olemisen tunteesta.









Ihminen, joka jahtaa aina rahaa, ei ole koskaan onnellinen


Ihminen, joka jahtaa aina rahaa, ei ole koskaan onnellinen. Tällainen henkilö keskittyy ulkoisiin palkintoihin ja materiaaleihin sen sijaan, että etsisi sisäistä tyytyväisyyttä ja merkitystä elämässä. Käytös johtaa moniin ongelmiin.


Ensinnäkin, rahasta ei saa pysyvää tyytyväisyyttä. Heti, kun yksi tavoite on saavutettu, syntyy uusia haluja ja tarpeita. Riittämättömyys luo jatkuvan tyytymättömyyden ja tyhjyyttä lisäävän tunteen. Näiden lisäksi rahan jahtaaminen aiheuttaa stressiä ja ahdistusta, koska siihen liittyy usein kilpailua, epävarmuutta ja pelkoa sen menettämisestä.


Moni ihminen, joka jahtaa rahaa laittaa usein perheensä ja muut asiat taka-alalle unohtaen alkuperäisen tarkoituksen sen hankkimiselle. Lopulta henkilö tajuaa eläneensä koko elämän jahdaten rahaa, mutta muistot ja kokemukset ovat jääneet paljon vähemmälle, silloin sisäinen onni on jäänyt löytämättä kokonaan. Tärkeintä on muistaa tehdä rahaa tavalla mistä nauttii, mutta ei pelkästään rahan takia!









Onnellisuus tulee sisältäpäin, ei muualta


Ihminen, joka tuntee sisäistä onnea, ei kaipaa ulkoisia tekijöitä suurissa määrin. Hän on tyytyväinen siihen, mitä ympärillä ja nykyhetkessä tapahtuu. Tämä johtuu siitä, että hän on täysin sujut itsensä kanssa ja tietää, mistä nauttii. Lisäksi hän osaa asettaa rajansa ja kieltäytyä niistä asioista, jotka eivät tuo merkitystä hänen elämäänsä.


Tällaista ihmistä on vaikea johtaa harhaan, sillä hän ei helposti taivu muiden mielipiteiden alle. Hän on täysin tietoinen omista tarpeistaan ja haluistaan. Henkilö, joka on täysin hukassa, saattaa helposti kääntyä muiden mielipiteiden puoleen etsiessään suuntaa ja vahvistusta omille ajatuksille ja päätöksille. Tämä voi johtua epävarmuudesta omista kyvyistä ja arvoista tai tarpeesta hyväksynnälle ja kuulumiselle yhteisöön.









Omaa sisäistä onnellisuutta voi parantaa


Ihmisen kasvaessa stressaavassa ympäristössä, hänelle syntyy alitajuinen stressitila, joka jää painamaan häntä lopun elämäänsä, ellei hän tietoisesti perehdy menneisyyteensä ja tiedosta mistä kaikki on alkanut.


Tämä voi johtaa siihen, että ihmisestä tulee aikuisena ylivarovainen tai hänelle tulee suuri tarve tehdä elämässä jotain suurta, johon iso osa ihmisistä ei usko pystyvänsä tai tunne tarvetta toteuttaa.


Lapsuuden aiheuttaman stressitilan tiedostamisen jälkeen, on helpompi ymmärtää että vanhempien kasvatuksen myötä olet alkanut stressaamaan asioista liian voimakkaasti. Stressin aiheet voivat olla pieniä, mutta opitun käyttäytymismallin takia päädyt tekemään niistä isomman asian.


Stressi ja ylivarovaisuus ei ole kaikissa tilanteissa geneettisesti periytyvää, mutta huomatessasi vanhempiesi olevan aina stressaantuneita, alat itse stressaamaan samankaltaisista asioista. Ihmiset saattavat pitää sinua outona ja kiihtyneenä, koska eivät ole itse tottuneet tällaiseen käytökseen ja jatkuvaan rauhattomuuden tunteeseen.

